KOMISIJOS REGLAMENTAS (EB) Nr. 1465/2004
2004 m. rugpjūčio 17 d.
dėl ilgalaikio leidimo naudoti pašarų priedą
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį ir 9d straipsnio 1 dalį,
kadangi:
(1)
Direktyvoje 70/524/EEB numatyta, kad joks priedas neturi būti paleistas į apyvartą be Bendrijos leidimo. Tos direktyvos C priedo II dalyje nurodytus priedus gali būti leidžiama naudoti neribotą laiką, jei laikomasi tam tikrų reikalavimų.
(2)
Pirmą kartą naudoti 6-fitazės, gautos iš Aspergillus oryzae (DSM 11857), fermentų preparatą, buvo leista viščiukams broileriams, dedeklėms vištoms, penimiems kalakutams, paršeliams ir penimoms kiaulėms Komisijos reglamentu (EB) Nr. 1353/2000 (2) ir paršavedėms - Komisijos reglamentu (EB) Nr. 261/2003 (3).
(3)
Buvo pateikti nauji duomenys, pagrindžiantys paraišką gauti leidimą neribotą laiką naudoti minėtą preparatą. Paraiškų įvertinimas rodo, kad laikomasi Direktyvoje 70/524/EEC nustatytų šių leidimų išdavimo sąlygų.
(4)
Todėl turėtų būti leidžiama tam priede nurodytomis sąlygomis neribotą laiką naudoti minėtą preparatą.
(5)
Preparato vertinimas rodo, kad yra reikalinga tam tikra darbuotojų apsaugos nuo priede nurodyto pašarų priedo poveikio tvarka. Tokia apsauga turėtų būti užtikrinta taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo (4).
(6)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Priede nurodytai „fermentų“ grupei priskiriamą preparatą leidžiama neribotą laiką naudoti kaip pašarų priedą laikantis tame priede nustatytų reikalavimų.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 17 d.